Corona UPdate: देशभर में पिछले 24 घंटे में कोरोना के 1,913 नए मामले दर्ज, दुनिया के कई देशों में कोरोना की बढ़ रही रफ्तार, भारत में चौथी लहर आने की संभावना कम
देशभर में पिछले 24 घंटे में कोरोना के 1,913 नए मामले सामने आए हैं, वहीं 6 लोगों की मौत हुई है। इलाज करा रहे मरीजों की संख्या घटकर 16,261 हो गई है। शुक्रवार को 2841 नए केस मिले थे।
Corona UPdate: देशभर में पिछले 24 घंटे में कोरोना के 1,913 नए मामले सामने आए हैं, वहीं 6 लोगों की मौत हुई है। इलाज करा रहे मरीजों की संख्या घटकर 16,261 हो गई है। शुक्रवार को 2841 नए केस मिले थे। देश में सबसे ज्यादा केस 673 दिल्ली में किए गए हैं, जबकि 4 लोगों की मौत हुई है। दिल्ली में पॉजिटिविटी रेट 4.97 फीसदी हो गया है। महामारी की शुरुआत से अब तक देश में कुल 5.24 लाख लोगों ने अपनी जान गंवा दी है। देश में मौजूदा रिकवरी रेट 98.74 फीसदी है। देश में 191.15 करोड़ से ज्यादा लोगों को कोरोना की वैक्सीन लग चुकी है। उत्तर प्रदेश के बाद महाराष्ट्र में 16.59 करोड़ वैक्सीनेशन हो चुका है। वहीं देश में दिल्ली के बाद हरियाणा में शनिवार को सबसे ज्यादा 343 नए केस दर्ज किए गए।कोरोना दुनिया के कई देशों में अपनी रफ्तार बढ़ाए हुए है। वहीं भारत में विशेषज्ञों का कहना है कि फिलहाल देश में कोरोना की चौथी लहर आने की संभावना नहीं है। संक्रमण फिलहाल उन देशों में बढ़ रहा है जहां 'नेचुरल इम्युनिटी' का ग्राफ कम है। भारत में 90 फीसदी लोगों में नेचुरल इम्युनिटी जनरेट हो चुकी है। वैक्सीन भी लगातार सुरक्षा प्रदान कर रही है। आने वाले समय में मामूली उतार-चढ़ाव देखने को मिल सकता है।